CELEX: 62021CN0035
Language: el
Date: 2021-01-19 00:00:00
Title: Υπόθεση C-35/21: Αίτηση προδικαστικής αποφάσεως την οποία υπέβαλε το Varhoven kasatsionen sad (Βουλγαρία) στις 19 Ιανουαρίου 2021 — «Konservinvest» OOD κατά «Bulkons Parvomay» OOD

22.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/15
            
         
      Αίτηση προδικαστικής αποφάσεως την οποία υπέβαλε το Varhoven kasatsionen sad (Βουλγαρία) στις 19 Ιανουαρίου 2021 — «Konservinvest» OOD κατά «Bulkons Parvomay» OOD
      (Υπόθεση C-35/21)
      (2021/C 98/15)
      Γλώσσα διαδικασίας: η βουλγαρική
      
         Αιτούν δικαστήριο
      
      Varhoven kasatsionen sad
      
         Διάδικοι στην υπόθεση της κύριας δίκης
      
      
         Αναιρεσείουσα:«Konservinvest» OOD
      
         Αναιρεσίβλητη:«Bulkons Parvomay» OOD
      
         Προδικαστικό ερώτημα
      
      Επιτρέπει το άρθρο 9 του κανονισμού (ΕΕ) αριθ. 1151/2012 (1) του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων, εκτός των περιπτώσεων μεταβατικής προστασίας που ρυθμίζει η διάταξη αυτή, εθνικό σύστημα για την καταχώριση και την προστασία των γεωγραφικών ενδείξεων γεωργικών προϊόντων και τροφίμων, τα οποία εμπίπτουν στο πεδίο εφαρμογής του ως άνω κανονισμού, και παρέχει η διάταξη αυτή τη δυνατότητα στα κράτη μέλη να εφαρμόζουν άλλες, εκ παραλλήλου ισχύουσες διατάξεις σε εθνικό επίπεδο (όπως συμβαίνει με το παράλληλο σύστημα εμπορικών σημάτων) για την επίλυση διαφορών σχετικά με προσβολές του δικαιώματος επί τοιαύτης γεωγραφικής ενδείξεως μεταξύ τοπικών εμπόρων οι οποίοι παράγουν και εμπορεύονται γεωργικά προϊόντα και τρόφιμα τα οποία εμπίπτουν στο πεδίο εφαρμογής του κανονισμού 1151/2012 εντός του κράτους μέλους εντός του οποίου καταχωρίσθηκε η γεωγραφική ένδειξη;
      
         (1)  Κανονισμός (EE) 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (ΕΕ 2012, L 343, σ. 1).